Document ID: 32003R1747

Uredba Komisije (ES) št. 1747/2003
z dne 19. septembra 2003
o spremembi Uredbe (ES) št. 2390/1999 o obliki in vsebini računovodskih informacij, ki jih je treba predložiti Komisiji zaradi potrditve obračunov Jamstvenega oddelka EKUJS ter za namene spremljanja in napovedovanja
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1258/1999 z dne 17. maja 1999 o financiranju skupne kmetijske politike [1] in zlasti člena 4(8) Uredbe,
ob upoštevanju naslednjega:
(1) Člen 2(3) Uredbe Komisije (ES) št. 1663/95 z dne 7. julija 1995 o podrobnih pravilih za uporabo Uredbe Sveta (EGS) št. 729/70 glede postopka potrditve obračunov Jamstvenega oddelka EKUJS [2], kakor je bila nazadnje spremenjena z Uredbo (ES) 2025/2001 [3], določa, da se oblika in vsebina računovodskih informacij iz člena 4(1)(c) navedene uredbe določi po postopku iz člena 13 Uredbe (ES) št. 1258/1999.
(2) Vsebina in oblika računovodskih informacij, ki jih je treba predložiti Komisiji zaradi potrditve obračunov Jamstvenega oddelka EKUJS ter za namene spremljanja in napovedovanja, sta trenutno določeni v Uredbi Komisije (ES) št. 2390/1999 [4], kakor je bila nazadnje spremenjena z Uredbo (ES) št. 1884/2002 [5].
(3) Zaradi sprememb v proračunski nomenklaturi in zato, da bi bil prenos informacij med državami članicami in Komisijo optimalen in ažuriran, je treba spremeniti priloge k Uredbi (ES) št. 2390/1999 od 16. oktobra 2003.
(4) Ukrepi, predvideni s to uredbo, so v skladu z mnenjem Odbora za Evropski kmetijski usmerjevalni in jamstveni sklad -
SPREJELA NASLEDNJO UREDBO:
Člen 1
Priloge I, II in III k Uredbi (ES) št. 2390/1999 se nadomestijo z besedilom prilog I, II in III k tej Uredbi.
Člen 2
Ta uredba začne veljati tretji dan po objavi v Uradnem listu Evropske unije.
Uporabljati se začne s 16. oktobrom 2003.
Ta uredba je v celoti zavezujoča in se neposredno uporablja v vseh državah članicah.
V Bruslju, 19. septembra 2003

Labels: 12
4
15